Препоруке за превенцију и сузбијање дигиталног насиља

|  |
| --- |
| Препоруке за ученике |

 - Пријавити одраслима све случајеве дигиталног узнемиравања: информисати родитеље, наставнике, стручне сараднике о ризичним понашањима и дигиталном насиљу, без обзира да ли су директно укључени (као жртве/насилници) или индиректно (као сведоци)

 -Тражити помоћ и заштиту од искуснијих вршњака (другови, другарице, браћа, сестре...) и одраслих

 -Информисати се о томе како би требало правилно реаговати у случају дигиталног насиља

 -Понашати се безбедно, не излагати ризицима на интернету ни себе ни друге (не остављати личне податке, не посећивати сајтове непримереног садржаја, не успостављати контакте са непознатим особама);

* Правила комуникације која важе у реалним околностима, односно комуникацији лицем-у-лице важе и на интернету

 - На насиље не одговарати насиљем, већ на друге конструктивне начине

 - Селектовати информације, критички промишљати о информацијама које се могу пронаћи на интернету

 - Упознати се са техничким мерама заштите приликом коришћења дигиталних уређаја и интернета, као и са услугама које пружају мобилни оператери

|  |
| --- |
| Препоруке за родитеље |

 - Побољшати сопствене вештине коришћења рачунара и интернета, како би се смањио тзв. „дигитални јаз” између генерација

 - Што боље се информисати о облицима дигиталног насиља, начинима и мерама заштите

 - Упознати се са симптомима које испољавају деца која су изложена дигиталном насиљу и мерама које је потребно предузети у таквим ситуацијама

 - У што већем степену се укључити у „онлајн живот” деце, заједничке активности на интернету, родитељи као примери позитивних модела понашања

 - Радити на превенцији насиља, реаговати пре него што се насиље деси; питати дете да ли је неко од његових вршњака био узнемираван (деци је лакше да говоре о туђим искуствима него о сопственим)

 - Примењивати мере техничке заштите на интернету, али не као основну меру, на првом месту разговарати с дететом и едуковати га за безбедно коришћење интернета

* Кажњавање деце забраном коришћења дигиталних уређаја може да произведе контраефекат, јер, ускраћивање коришћења ових уређаја може бити оштра казна за децу, а да би је избегли могу да прибегну прикривању дигиталног насиља од родитеља и одраслих

Извор: Млади у свету Интернета

Д.Попадић, Д.Кузмановић

Уницеф, МПНиТР, Теленор 2016.

|  |
| --- |
| Препоруке за наставникеОШ“Бранислав Нушић“ Смедерево |

- Учитељи, предметни наставници, одељењске старешине и стручни сарадници су у обавези да прате да ли постоје случајеви непримереног понашања ученика на платформама за учење у току одвијања учења на даљину

* У оквиру часова од.старешине, Информатике и рачунарства, Од играчке до рачунара, Технике и технологије, Техничког и информатичког образовања... подсетити ученике на правила понашања у онлајн комуникацији
* О евентуалним случајевима дигиталног насиља учитељи и од.старешине одмах обавештавају родитеље/старатеље ученика
* Случајеви дигиталног насиља се бележе и утичу на оцену из владања на крају школске године
* Уколико се дигитално насиље не заустави, случај се пријављује надлежном Министарству унутрашњих послова и Школској управи





